Η Mεταμόρφωση του Φ. Κάφκα: μια πολιτικό-φιλοσοφική προσέγγιση
Creators: name: Μιάουρας, Σπυρίδων Γεωργίου
Publisher: name: Aristotle University of Thessaloniki
Year: 2017
Subjects: Φραντς Κάφκα
Μεταμόρφωση
Γκρεγκόρ
Franz Kafka
Metamorphosis
Gregor

description: Ως αλληγορία η Μεταμόρφωση του Φράντς Κάφκα επιδέχεται πολλαπλές ερμηνείες από πολιτική, ηθική, κοινωνιολογική, ανθρωπιστική, υπαρξιακή, θεολογική σκοπιά. Μπορεί να διαβαστεί ως αλληγορία της αλλοτρίωσης του σύγχρονου ανθρώπου, αλλά και ως δριμεία καταγγελία των καταπιεστικών εκφάνσεων της αστικής κοινωνίας. Ανάλογα με το ποιον θέτει ο αναγνώστης στον κάθε ρόλο, μπορεί να εξακριβώσει με πόσα παράλογα σημεία της ζωής μας μπορεί να παρομοιαστεί η ιστορία της Μεταμόρφωσης. Θα ακολουθήσει η παράθεση βασικών ερμηνευτικών προσπαθειών του έργου από διαφορετικές οπτικές γωνίες. Άλλωστε με το έργο του ο Κάφκα προκάλεσε τις διάφορες σχολές κριτικής: οι ψυχαναλυτές μίλησαν για παραλλαγές οιδιπόδειου συνδρόμου. Οι μαρξιστές το απέρριψαν γιατί δεν απορρίπτει τους καπιταλιστικούς μηχανισμούς, ενώ άλλοι μαρξιστές το επαίνεσαν, επειδή αποδίδει την αλλοτρίωση του ατόμου μέσα στον καπιταλισμό. Οι υπαρξιστές φιλόσοφοι μίλησαν με όρους υπαρξιστικής φιλοσοφίας και βρήκαν την έκφραση υπαρξιστικών καταστάσεων του υποκειμένου, όπως η «Αγωνία» (angst) η «Επιλογή» και η «Αποξένωση», η «Μοναξιά» του ατόμου μέσα σε έναν κόσμο όπου κυριαρχεί η «Κακή πίστη». Οι θεολόγοι το ερμήνευσαν ως την απουσία Θεού και πίστης. Οι εβραϊστές το θεώρησαν ως μια νέα ανάγνωση του Ταλμούδ, και ως έκφραση του τρόμου του κυνηγημένου Εβραίου. Άλλοι τον κατέταξαν στους συγγραφείς του παραλόγου. Ο Γκέοργκ Λούκατς αναθεωρώντας τις πρώιμες κριτικές τον αποδέχτηκε ως κορυφαίο ρεαλιστή. Ο κατάλογος της κριτικής είναι τεράστιος και φανερώνει το μεγαλείο και τις αντοχές ενός έργου που συνεχίζει να παράγει ερμηνείες.
description: As a metaphor, Franz Kafka's Metamorphosis allows multiple interpretations from a political, ethical, sociological, humanistic, existential, theological point of view. It can be read as an allegory of the alienation of modern man, but also as a harsh denunciation of oppressive expressions of bourgeois society. Depending on who puts the reader in each role, he can ascertain with how many absurd points of our life the history of Metamorphosis can be likened to. It will be followed by a presentation of the basic interpretative efforts of the project from different perspectives. Kafka, with his work, challenged the various schools of criticism: the psychoanalysts spoke of variations of the syndrome. The Marxists rejected it because it does not reject capitalist mechanisms, while other Marxists praised it because it attributes the alienation of the individual to capitalism. Existing philosophers spoke in terms of existential philosophy and found the expression of existentialist states of the subject, such as "angst", "choice" and "alienation" the "Loneliness" of the individual within a world dominated by "Bad Faith". Theologians interpreted it as the absence of God and faith. The Jews believed it to be a new reading of the Talmud, and as an expression of the horror of the chased Jew. Others assigned him to the writers of the absurd. Georg Lukac, reviewing his early reviews, accepted him as a top realist. The list of criticism is enormous and reveals the grandeur and resilience of a work that continues to produce interpretations.